Diari Oficial de la Generalitat Valenciana


Sumari del DOGV 5224, del 22-03-2006 (2006/2929)

RESOLUCIÓ de 16 de desembre de 2005, del conseller de Territori i Habitatge, per la qual s'aprova definitivament i s'ordena la publicació de la modificació número 2 del pla general del municipi de Quart de Poblet (València).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5224

Data del DOGV
:   22-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2929


Data del document
:   16-12-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Quart de Poblet
    * pla d'urbanisme

RESOLUCIÓ de 16 de desembre de 2005, del conseller de Territori i Habitatge, per la qual s'aprova definitivament i s'ordena la publicació de la modificació número 2 del pla general del municipi de Quart de Poblet (València). [2006/F2929]  
Vist l'expedient referit a la modificació número 2 del pla general del municipi de Quart de Poblet (València), i de conformitat amb els següents,   
Antecedents de fet  
Primer. El projecte es va sotmetre a informació pública mitjançant un acord del Ple de l'ajuntament en sessió celebrada el dia 24 de febrer de 2004. Una vegada transcorregut el corresponent període d'exposició pública (DOGV núm. 4.748, de data 7 de maig de 2004, i l'anunci en el diari Levante de 31 de maig de 2004), sobre la modificació va recaure acord plenari d'aprovació provisional en data 29 de juny de 2004.  
Segon. El projecte consta d'informe tècnic, informe jurídic i plànols.  
Tercer. Durant la tramitació de l'expedient no s'han demanat informes.  
Quart . La Comissió Territorial d'Urbanisme de València, en sessió celebrada el 15 de novembre de 2005, acorda elevar l'expedient al conseller per a la seua aprovació definitiva.   
Fonaments de dret  
Primer. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).  
Segon. La documentació està completa, a l'efecte del compliment del que ha preceptuat l'article 27 de la LRAU.  
Tercer. Quart de Poblet compta amb pla general transitori aprovat definitivament per la Comissió Territorial d'Urbanisme en data 3 de juliol de 2002.  
L'objecte de la modificació és la rectificació dels errors comesos en el delineat dels plànols del pla general. En concret, es tracta de modificar dos plànols: d'una banda, el full 1.4 del pla d'ordenació vigent en què l'alineació dels edificis de números imparells del carrer Baró de Càrcer entre els carrers Joanot Martorell i Poeta Zorrilla és una línia trencada i hauria de ser una línia recta; i, d'altra banda, en el full 2.2, l'amplària del carrer Riu Tuéjar és de 18 metres quan la realitat consolidada és de 16 metres, segons justifica l'arquitecta municipal.  
Quart. No s'aprecia obstacle legal que impedisca l'aprovació autonòmica, conforme a l'article 40 de la LRAU, ja que les dos correccions proposades responen a l'interés públic local degudament justificat per la corporació.  
Cinqué. La competència per a acordar l'aprovació definitiva del projecte objecte del present expedient correspon al conseller de Territori i Habitatge per raó del que disposa l'apartat e) de l'article 6 del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Vistos els preceptes legals citats i la resta de general i de pertinent aplicació, i de conformitat amb l'acord de la Comissió Territorial d'Urbanisme de València de data 15 de novembre de 2005, resolc:  
Aprovar definitivament i ordenar la publicació de la modificació número 2 del pla general del municipi Quart de Poblet (València).  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que es crega oportú.  
València, 16 de desembre de 2005.. El conseller de Territori i Habitatge: Rafael Blasco Castany.